b'\n_START_ARTICLE_\nFranc Su\xc5\xa1nik (botanik)\n_START_SECTION_\n\xc5\xbdivljenje in delo\n_START_PARAGRAPH_\nFranc Su\xc5\xa1nik mlaj\xc5\xa1i, sin publicista F. Su\xc5\xa1nika, je obiskoval 5 razredov osnovne \xc5\xa1ole v Mariboru (1937-1942) in na Prevaljah, od 1942 do 1944 gimnazijo v Celovcu, potem na Ravnah na Koro\xc5\xa1kem, kjer je 1950 tudi maturiral, nato  \xc5\xa1tudiral biologijo v Ljubljani (1950\xe2\x80\x931955). Leta 1955 je prejel \xc5\xa1tudentsko Pre\xc5\xa1ernovo nagrado. Po odslu\xc5\xbeenem kadrovskem roku v JLA (1956\xe2\x80\x931957) je postal asistent na BF v Ljubljani in tu 1964 doktoriral. Na BF je bil zaposlen od 1956 do 1991, od 1981 kot redni profesor. Leta 1966 je bil izvoljen za predsednik Dru\xc5\xa1tva biologov Slovenije, od 1968-1976 pa je bil direktor In\xc5\xa1tituta za biologijo Univerze v Ljubljani (danes Nacionalni in\xc5\xa1titut za biologijo)._NEWLINE_Su\xc5\xa1nikovo delo je bilo usmerjeno v taksonomska, citolo\xc5\xa1ka in citogenetska prou\xc4\x8devanja flore na slovovenskem in jugoslovanskem ozemlju ter prou\xc4\x8devanje zdravilnih rastlin. Sodeloval je pri prenovi pouka biologije v Sloveniji. Sam ali v soavtorstvu je objavil okoli 27 znanstvenih in strokovnih \xc4\x8dlankov ter ve\xc4\x8d u\xc4\x8dbenikov za biologijo oziroma njiovih prevodov in priredb. Prejel je Jesenkovo nagrado.'